Роберт Луис Стивенсон

Роберт Луис Стивенсон (), роден како Роберт Луис Балфор Стивенсон (Robert Lewis Balfour Stevenson), (13 ноември 1850 – 3 декември 1894) бил шкотски писател, поет, есеист и патописец. Роберт Стивенсон во светската литература е познат по неговите романи „Островот на богатството“, „Киднапиран“ и „Чудниот случај на доктор Џекил и господин Хајд“.

Роберт Стивенсон, во своето време, бил познат писател и денес е рангиран меѓу 30-те најпреведувани писатели во светот, веднаш зад Чарлс Дикенс.See the Index Translationum. Тој бил доста почитуван од голем број автори, меѓу кои Хорхе Луис Борхес, Ернест Хемингвеј, Радјард Киплинг, Марсел Шоб, Владимир Набоков и останати светски познати автори.

 Животопис 
Неговиот татко се викал Томас Стивенсон, а неговиот дедо Роберт Стивенсон, обајцата успешни стручњаци за светилници, а неговата мајка се викала Маргарет Балфор. Неговите родители сакале Стивенсон да биде инженер, но тој не го сакал ова. Во младоста студирал на Единбуршката Академија. Обајцата негови родители биле многу религиозни. Роберт се откажал од религијата на своите родители за време на своите студии на универзитетот во Единбург, но образованието со кое се стекнал во детството оставило траен печат врз него. Тој всушност го преземал калвинизмот како своја религија за време на студиите на колеџот.

Иако уште од детството боледувал од туберкулоза, води авантуристички живот исполнет со голем број напишани романи, раскази поезија и патописи од своите долги патувања насекаде низ светот. Бурниот живот го завршува како племенски водач и сопственик на плантажа на островскиот архипелаг Самоа во Тихиот Океан, што е во склад со неговиот авантуристички начин на живот. Луѓето од Племето чиј предводник бил го нарекле Tusitala  што значи - раскажувач.
Неговите романи и раскази, исполнети со авантури и хорор се со значајна психолошка длабочина и уживаат популарност долго по смртта на авторот, доживувајќи бројни екранизации. Голема поддршка на нескротливиот авантуристички дух на Стивенсон му дала сопругата Фани Озборн, со која се оженил 1880 година во Сан Франциско.

Стивенсон патувал во Сан Франциско во доцните 1870-ти, и во една прилика го запознал сопственикот на една голема издавачка компанија, кој извршил големо влијание врз одлуката на Стивенсон да отпатува на Јужниот Тихи Океан. Во неколку наврати патува во Кралството Хаваи и се спријателува со Кралот Калакауа, во чие друштво поминува многу време.  Животот го завршува како последица на хеморагична треска во 1894 година, на возраст од 44 години во Ваилима, на островите Самоа.

Политички погледи

Како и неговиот татко, така и Роберт низ целиот свој живот бил силен приврзаник на ториевата политичка идеологија. Неговиот братучед и биографер, Сир Грахам Балфор, за неговите политички погледи рекол дека „тој најверојатно во животот секогаш би го поддржувал конзервативниот кандидат во Британија“. За време на неговите денови во колеџот, за краток период се окаракетризирал себеси како „црвен загреан социјалист“. Како и да е, до 1877 година, на само 27-на возраст и пред да ги напише неговите големи дела, Стивенсон изјавил дека гледа со каење кон периодот кога се изјаснувал како социјалист. Исто така, [покрај другото, тој додал:

 Творештво 

 Романи 
Островот на богатството, за првпат објавен во 1883. Овој роман е првиот голем успех на Стивенсон и романот обработува приказна за пиратството, закопано богатство и авантура на главните ликови.
Црната стрела: приказна за две рози, објавен во 1883. Романот е историска авантура со елементи на романса.
Принц Ото, романот е објавен во 1885 и ова е трет целосен роман на Стивенсон. Романот е акциона романса.
Чудниот случај на доктоѕ Џекил и господин Хајд, романот е објавен во 1886. Понекогаш се нарекува новела или краток расказ.
Киднапиран, романот е објавен во 1886. Тој е историски роман во кој се зборува за детето Дејвид Балфор и неговите авантури во Шкотска.
Господинот Балантри, романот е објавен во 1889. Романот е приказна за една одмазда која се одвива во Шкотска, Америка и Индија.
Погрешната кутија, романот е објавен во 1889 и е изработен во соработка со Лојд Озборн. Романот е комичен и за истиот има снимано филм.
Уништувач, романот е издаден во 1892 и е напишан во соработка со Лојд Озборн.
Катриона, романот е издаден во 1893 и е продолжеток на „Киднапиран“.
Осека, романот е издаден во 1894 во соработка со Лојд Озборн.
Weir of Hermiston, започнат во 1896, но недовршен.
Свети Ив: Авантурите на француски затвореник во Англија, напишан во 1897, но недовршен.

Раскази

Во прилог следува список на раскази напишани од Роберт Стивенсон подредени хронолошки.

НасловДатумЗбиркаБелешки„Преспивање за ноќта“1877„Нови арапски ноќи“Оваа е првата публикација на Стивенсон која е научна фантастика кога имал 27 години.„Вратата Сир де Малетроа“1877„Нови арапски ноќи“„Стара приказна“1877нема збирка„Уредување писма на семејството Рутерфорд“1877нема збирка„Доцно-дневни арапски ноќи“1878„Нови арапски ноќи“Седум поврзани приказни во два циклуса: „Самоубиствен клуб“ (три приказни) и Раџаскиот дијамант (четири приказни).„Провиденс и гитарата“1878„Нови арапски ноќи“„Павилјонот во пустелијата“1880„Нови арапски ноќи“Прераскажани девет мали поглавја. „Приказна на лагата“1882нема збирка„Среќниот човек“1882„Среќниот човек и други приказни и раскази“„Крадецот на тела“1884нема збиркаЗа првпат објавена на Божиќ во 1884."Маркхајм"1885„Среќниот човек и други приказни и раскази“„Чудниот случај на доктор Џекил и господин Хајд“1886нема збиркаПонекогаш се одликува како кратска приказна или новела, или поретко како краток роман.Strange Case of Dr. Jekyll and Mr. Hyde and Other Tales, Robert Louis Stevenson. Oxford World's Classics."Will O' the Mill"1887„Среќниот човек и други приказни и раскази“„Троун Џенет“1887„Среќниот човек и други приказни и раскази“„Олала“1887„Среќниот човек и други приказни и раскази“„Богатството на Френчард“1887„Среќниот човек и други приказни и раскази“„Несреќите на Џон Николсон: Божиќна приказна“1887нема збирка„Ѓаволчето од шишето“1891„Забави на островските ноќи“„Плажата Фалеса“1892„Забави на островските ноќи“За првпат објавена во „The Illustrated London News“ во 1892.„Островот на гласовите“1893„Забави на островските ноќи“

Збирки раскази
Нови арапски ноќи (1882)
Повеќе нови арапски ноќи: динамитерот (1885); co-written with Fanny Van De Grift Stevenson
Среќниот човек и други приказни и раскази (1887)
Забави на островските ноќи, познат како „Приказни од Јужното Море“, објавено во 1893.
Раскази (1896)

Поезија
Детска градина во стихови, збирката е издадена во 1885 и е напишана за деца.
Underwoods, збирка поезија издадена во 1887 и е напишана на англиски и шкотски англиски.
Тикондерога: легенда од Западните Висорамнини, издадена е во 1887.
Балади, издадена е во 1891.
Песни за патување и други стихови, издадена е во 1896.

Осврт кон творештвото
Книжевната критика го оценува Роберт Луис Стивенсон како одличен стилист, необично близок и топол, кој раскажува за храброста и оптимизмот наспроти сомнежите и колебањата на неговото време, обидувајќи се да го обнови духот на романтиката што ја наоѓал во современите настани.„Белешка за авторот“, во: Роберт Л. Стивенсон, Островот со скриеното богатство. Просветно дело, Редакција „Детска радост“, Скопје, 2004, стр. 195.

 Наводи 

 Надворешни врски 
Дела на Стивенсон на Google Books.

Дела на Стивенсон, на  Online Books Page
 Есеи од Стивенсон
151 поема од Стивенсон
Дела на Роберт Луис Стивенсон 

*
Категорија:Шкотски писатели
Категорија:Родени во 1850 година
Категорија:Починати во 1894 година